БАХИ-ла ( ҡара : Аграр университет ) үҫемлектәрҙе һаҡлау каф . ( 1939 ) ойошторолғандан һуң клеверҙың ( К.А.Васильев ) , иген культураларының ( А.В.Коровкина ) , ылыҫлы тоҡомдарҙың ( П.А.Положенцев ) ҡоротҡостары , иген культураларының тороно ( А.А.Мейер ) , тирәк ауырыуҙары ( И.А.Ибраһимов ) өйрәнелә ; ҡабаҡ һымаҡтар ғаиләһенә ҡараған үҫемлектәрҙең ауырыуҙары , ағас тоҡомдарының микофлораһы тикшерелә , респ. территорияһында урман культуралары ауырыуҙарын тыуҙырған бәшмәктең 15 төрө асыла , люцернаның көрән таптарын тыуҙырыусының конидиаль стадияһы билдәләнә ( М.Н.Родигин ) ; иген культураларының йәшерен һабаҡлы ҡоротҡостары өйрәнелә , ҡара бойҙай себене асыҡлана ( Л.А.Сибиряк ) ; хитин синтезы ингибиторҙарын ҡулланыуҙың һөҙөмтәлелеге нигеҙләнә һәм Көньяҡ Урал шарттарында колорадо картуф ҡуңыҙына ҡаршы көрәш өсөн битоксибациллин файҙаланыу технологияһы эшләнә , пиретроидтарҙың изомер составы уларҙың инсектицид активлығына тәьҫир итеүе , парһыҙ ебәк күбәләгенә ҡаршы көрәш өсөн диспалюрҙың биол. активлығы ( Д.В.Әмирханов ) һ.б. тикшерелә .